wickkiey/tamil-wikipedia-chunked huggingface dataset:
# ரஞ்சித் சாகர் அணை

## பயன்பாடு

இத்திட்டம் நீர்பாசனத்திற்கு மற்றும் மின் உற்பத்தி இரண்டிற்கும் பயன்படுகின்றது.இது 600 மெகாவாட் திறன் கொண்டது.இந்த அணை இந்தியாவின் மிக உயர்ந்த பூமி நிரப்பு அணைகளில் ஒன்றாகும் மற்றும் நாட்டின் மிகப் பெரிய விட்டம் கொண்ட குழாய்கள் உள்ளன.
# 1577

ஆண்டு **1577** (**MDLXXVII**) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும்.
# 1577

## நிகழ்வுகள்

- சனவரி 9 &ndash; பிரசெல்சின் இரண்டாவது ஒன்றியம் அமைக்கப்பட்டது. முதலாவது ஒல்லாந்து மற்றும் சீலாந்து|சீலாந்தின்]] சீர்திருத்தத் திருச்சபையினரல்லாத மாவட்டங்கள், பின்னர் சீர்திருத்தவாதிகளுடனான அமைப்பு.
- நவம்பர் &ndash; 1577 இன் பாரிய வால்வெள்ளி புவியில் இருந்து அவதானிக்கப்பட்டது.
- டிசம்பர் 17 &ndash; பிரித்தானிய அரசி முதலாம் எலிசபெத்துக்காக அமெரிக்காக்களின் பசிபிக் பெருங்கடல் பகுதியை ஆராய்வதற்காக பிரான்சிஸ் டிரேக் இங்கிலாந்து, பிளைமவுத் துறைமுகத்தில் இருந்து புறப்பட்டார்.
# 1577

## பிறப்புகள்

- சூன் 28 &ndash; பீட்டர் பவுல் ரூபென்ஸ், செருமானிய ஓவியர் (இ. 1640)
- இராபர்ட் தெ நோபிலி, தத்துவ போதக சுவாமிகள் (இ. 1656)
- சிக்மரிங்ஞன் பிதேலிஸ், செருமானியப் புனிதர் (இ. 1622)
- துக்காராம், இந்திய ஆன்மிகக் குரு
# 1577

## இறப்புகள்

- சூலை 23 &ndash; ஸ்கிபியோன் ரெபிபா, இத்தாலியக் கத்தோலிக்க திருச்சபையின் கர்தினால் (பி. 1504)
# புனலூர் சுப்ரமணிய ஐயர்

**புனலூர் தாத்தா** என்பவர் ஐயப்ப பக்தர்களுக்கு அன்னதானம் அளிப்பதை வழக்கமாக கொண்டிருந்தவர் ஆவார். இவரது இயற்பெயர் சுப்ரமணிய ஐயர் என்பதாகும். சபரி மலைக்கு வருகின்ற பக்தர்களுக்கு அன்னதானம் வழங்குவதையும், அவர்களை வழிநடத்தி கோயிலுக்கு கூட்டி செல்வதையும் வழக்கமாக கொண்டார். இதனால் குருசாமியாக ஏற்று எண்ணற்றவர்கள் இவரைப் பின்தொடர்ந்து சபரி மலைக்கு சென்றனர்.  
சபரி மலைக்கு செல்லும் வழிகளையும், அங்கிருக்கும் மிருகங்களான யானை வருகின்ற பாதையையும் அறிந்து வைத்திருத்தார். இதனால் புதிதாக முடிகட்டிவருகின்ற பக்தர்கள் ஆபத்தில்லாமல் தங்கும் இடங்களை அறியத்தந்தார்.
# புனலூர் சுப்ரமணிய ஐயர்

## பிறப்பும் இளமையும்

நாகர்கோவில் மாவட்டத்தில் சுசீந்திரம் அருகே ஆஸ்ரம் கிராமத்தில் சுப்பரமணிய ஐயர் பிறந்தார். இவர் வேலைக்காக புனலூரில் வந்து தங்கினார். இவருடைய 19ம் வயதில் துறவியாக ஆசை கொண்டு சிருங்கேரி மடத்திற்கு சென்றார். அங்கிருந்த குரு இவருடைய பிற்கால வாழ்க்கையை எடுத்துறைத்து இல்லறத்தில் இருந்தபடி இறை தொண்டாற்ற வலியுருத்தினார். அதனால் தன் துறவர ஆசையை விட்டு இல்லறத்தில் வாழ்ந்தார்.
# புனலூர் சுப்ரமணிய ஐயர்

## அன்னதானம்

குளத்துப்புழை எனும் ஊரில் பால ஐயப்பன் கோயிலுக்கு அடிக்கடி செல்வார். அங்கு நடந்துகொண்டிருந்த அன்னதானம் நிறுத்தப்பட்டதை அறிந்தார். எனவே குளத்துபுழையில் வீட்டினைக் கட்டி அங்கு அன்னதானம் செய்யத் தொடங்கினார். இந்த அன்னதானத்தினை ஆரியங்காவு, அச்சங்கோவில் ஆகிய இடங்களிலும் தொடர்ந்து செய்தார்.
# கலப்பு வில்

*கைய்யேன்* வில். இது கொம்பு, மூங்கில் மற்றும் தசைநாண் ஆகியவற்றின் கலவை.]]  
**கலப்பு வில்**என்பது கொம்பு, மரம், மற்றும் தசைநார் ஆகியவற்றால் ஆன ஒரு பாரம்பரிய வில், (பல்லடுக்கு வில்லுடன்ஒப்பிடுக). மர உள்ளகத்தின்உட்பக்கத்தில் (வில்லாளியின் பக்கம்) கொம்பும் , வெளிப்பக்கம் தசைநாரும் இருக்கும்.வில்லை இழுக்கையில், தசைநார் (வெளிப்புறமாக விரிந்து) மற்றும் கொம்பு (உட்புறமாக அழுத்தப்பட்டு) இரண்டும் இணைந்து, அதே நீளமுள்ள மரத்தாலான வில்லைவிட அதிக சக்தியை சேமிக்கும். ஒருமர வில்லின்வலிமையும், இழு-நீளத்தையும் ஒத்து இதை தயாரிக்க இயலும். இதனால் குறைந்த நீளம்கொண்ட வில்லில் இருந்து, அதே அளவு ஆற்றலோடு அம்பை செலுத்த முடியும்.இருப்பினும், கலப்பு வில்லை உருவாக்க ஒருமர வில்லைவிட அதிக வகைகளான மூலபொருட்கள் தேவை, இதை உருவாக்கவும் அதிக நேரம் பிடிக்கும். இவ்வாறு உருப்பெற்ற வில் ஈரப்பதத்தால் பாதிப்படையும்.  
நாடோடிப் பழங்குடிகளின் உறவைபெற்ற இராணுவ நாகரீகங்களில், இவ்வகை வில்கள் பரவின; கலப்பு வில்கள் ஆசியா முழுவதும் உபயோகத்தில் இருந்தது, கொரியாவிலிருந்து ஐரோப்பாவின் அட்லாண்டிக் கரைகள், வடக்கு ஆப்பிரிக்கா, தெற்கில் அராபிய தீபகற்பம் மற்றும் இந்தியா வரை இதன் உபயோகம் நீண்டது.  
இவ்வில்லை பயன்படுத்திய வெவ்வேறு கலாச்சாரங்களில் இதன் தயாரிப்பு முறையும் மாறுபடும்.முதலில், கிளையின் முனைகள் வில்லை வளைபடும். பின்னர், முனைகள் எலும்பால், அல்லது மான்கொம்பினால் ஆன சட்டங்களால் திடமாக்கப்பட்டது. முனைகள் திடமான வில்லை '<nowiki/>*சியா*'என்றழைப்பர்.  
இதர வில்களைப் போல, இவைகளும் துப்பாக்கியின் அறிமுகத்தால் முக்கியத்துவத்தை இழந்தது.
# கலப்பு வில்

## தயாரிப்பு மற்றும் மூலபொருட்கள்

மர உள்ளகம் வில்லிற்கு வடிவத்தையும் நிலைத்தன்மையையும் தருகிறது.பல துண்டுகளை விலங்குக் கோந்தை கொண்டு ஒட்டி செய்யப்படும், ஆகையால் மரம் கோந்தோடு ஒட்டும்படி இருக்கவேண்டும்.  
கிளையின் வளையும் பகுதியில் உள்ள மரம், அதிகபட்ச அழுத்தங்களை தாங்கவல்லதாக இருக்கவேண்டும், மற்றும் மாப்பிள் போல் அடர்ந்த மரம் துருக்கிய வில்களில் உபயோகிக்கப்பட்டது. மூங்கில், மற்றும்முசுக்கொட்டை குடும்பமரங்கள், சீனாவில் பாரம்பரியமானது.  
கொம்புமெல்லிய அடுக்காக, வில்லின் உட்புறத்தில் (அதாவது வில்லாளியை எதிர்கொண்டவாறு) ஒட்டப்படும். எருமையின் கொம்பு இதற்கு மிகவும் ஏற்றது, அதேபோல் கெம்சுபக், ஆப்பிரிக்க மறிமான், இபெக்ஸ் காட்டாடு போன்ற பலவகை மறிமான்கள், மற்றும் அங்கேரிய சாம்பல் மாட்டின் கொம்பும் இதற்கு ஏற்றது.ஆடு மற்றும் செம்மறியாட்டு கொம்பையும் பயன்படுத்தலாம்.பயன்படுத்துகையில் மெல்லிய அடுக்குகளாக சிதைந்து போவதால், பெரும்பாலான மாடுகளின் கொம்பு, இதற்கு ஏற்றதல்ல.அழுத்தத்திற்கு உள்ளாகும்போது, மரத்தைவிட கொம்பு அதிக சக்தியை சேமிக்க வல்லது.  
விலங்கு ஊன்பசையில்ஊறவைத்த தசைநாணை, அடுக்குகளாக வில்லின் வெளிப்புறத்தின் மீது பதிப்பர். தசைநாணின் இழைகள், வில்லின் நீளத்திற்கு இணையாக இருக்கும்படி ஒட்டப்படும். பொதுவாக, காட்டு மான் அல்லது வளர்ப்புப் பாலூட்டிகளின், கெண்டைக்கால் மற்றும் முதுகிலிருந்து தசைநாண் பெறப்படுகின்றது. பாரம்பரியமாக, காட்டு விலங்கின் தசைநாணைவிட காளையுடையது தரம் குறைவாக இருக்கும். காளையின் தசைநாணில் அதிக கொழுப்பு இருப்பதால், விரைவில் சிதைந்துவிடும். குறைந்தது சாங் வம்சத்தில் (கி.மு. 1700-1100) இருந்தாவது சீனர்கள் கலப்பு வில்லை (ரதத்திலும் பயன்படுத்த) அறிந்திருக்கவேண்டும். கி.மு. நான்காம் நூற்றாண்டோடு, ரதப்படை அதன் இராணுவ முக்கியத்துவத்தை இழந்தது. அதற்கு மாற்றாக குதிரைப்படை உருவானது.
# கலப்பு வில்

## தயாரிப்பு மற்றும் மூலபொருட்கள்

### ஏற்ற வில்லாளர்களால்

துரக வில்லாளி]]
ஸ்டெப்பியின் நவீன வீரராக ஆனார்கள் ஏற்ற வில்லாளிகள், மேலும் கலப்பு வில்தான் நவீன ஆயுதம்.  
முதல்நிலை தந்திரமாக துரக வில்லாளிகள் சிறு-போர் விளைவிப்பார்கள்: அதாவது நெருங்கி வந்து, தாக்கிவிட்டு, எதிர்த் தாக்குதலை தொடுக்கும் முன் பின்வாங்கிவிடுவார்கள்.
# கலப்பு வில்

## தயாரிப்பு மற்றும் மூலபொருட்கள்

### பதாதிகளால்

கலப்பு வில்லை காலாட்படையாலும் சிரமமின்றி பிரயோகிக்க முடிந்தது. பாரம்பரிய கிரேக்கமற்றும் உரோமைப் பேரரசின் தரைப்படை வில்லாளிகள் கலப்பு வில்லை உபயோகித்தனர்.
# 1578

ஆண்டு **1578** (**MDLXXVIII**) பழைய யூலியன் நாட்காட்டியில் புதன்கிழமையில் துவங்கிய ஒரு சாதாரண ஆண்டு ஆகும்.
# 1578

## நிகழ்வுகள்

- சனவரி 31 &ndash; எசுப்பானியப் படையினர் கெம்புளோ என்ற இடத்தில் இடம்பெற்ற சமரில் டச்சுப் படைகளைத் தோற்கடித்தனர்.
- சூலை &ndash; வட அமெரிக்காவில் ஐரோப்பியரின் முதலாவது நன்றி தெரிவித்தல் நாள் மார்ட்டின் புரோபிசரினால் நியூபின்லாந்தில் நடத்தப்பட்டது.
- ஆகத்து 20&ndash;செப்டம்பர் 6 &ndash; பிரான்சிஸ் டிரேக் தனது உலகம் சுற்றும் பயணத்தில் மகெல்லன் நீரிணையூடாகச் சென்றார்.
- உதுமானியப் பேரரசு அப்காசியாவைக் கைப்பற்றியது.
- சோனம் கிர்சோ திபெத்தின் 3வது தலாய் லாமாவாக நியமிக்கப்பட்டார்.
- இங்கிலாந்தில் வியர்வைக் காய்ச்சல் கொள்ளைநோய் முற்றாக நீங்கியது.
- என்றிக்கே என்றீக்கசு தம்பிரான் வணக்கம் என்ற முதலாவது தமிழ் அச்சு நூலை வெளியிட்டார்ர்.
# 1578

## பிறப்புகள்

- ஏப்ரல் 1 &ndash; வில்லியம் ஹார்வி, ஆங்கிலேய மருத்துவர் (இ. 1657)
- வில்லியம் கீலிங், பிரித்தானியக் கடற்படைத் தலைவர் (இ. 1620)
# நல்லையா குமரகுருபரன்

**ஆதவன் ஆகாஷ் நல்லையா குமரகுருபரன்** (*Adawan Akash Nalliah Kumaraguruparan*) இலங்கைத் தமிழ் அரசியல்வாதியும், கணக்காளரும், முன்னாள் மாகாணசபை உறுப்பினரும் ஆவார். இவர் சனநாயகத் தேசிய முன்னணியின் தலைவராவார்.
# நல்லையா குமரகுருபரன்

## வாழ்க்கைச் சுருக்கம்

குமரகுருபரன் முத்துத்தம்பி நல்லையா, சகுந்தலா (முன்னாள் இலங்கை சட்டவாக்கப் பேரவை உறுப்பினர் த. மு. சபாரத்தினத்தின் மகள்) ஆகியோருக்கு பிறந்தார். ஆரம்பக் கல்வியை யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் பயின்று, பின்னர் இந்தியாவில் கணக்கியலில் டிப்புளோமா பட்டம் பெற்றார்.
# நல்லையா குமரகுருபரன்

## அரசியலில்

குமரகுருபரன் அகில இலங்கைத் தமிழ்க் காங்கிரஸ் கட்சியின் சார்பில் 1989 நாடாளுமன்றத் தேர்தலில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவாகவில்லை. 1994 நாடாளுமன்றத் தேர்தலில் சுயேட்சைக் குழுவில் கொழும்பு மாவட்டத்தில் போட்டியிட்டும் தெரிவாகவில்லை.  
2000 சனவரியில் இவர் அகில இலங்கைத் தமிழ் காங்கிரசு கட்சியின் பொதுச் செயலாளராகத் தேர்ந்தெடுக்கப்பட்டார். பின்னர் அக்கட்சியின் மூத்த துணைத் தலைவரானார்.  
2004 மே மாதத்தில் மனோ கணேசன் தலைமையிலான ஜனநாயக மக்கள் முன்னணியில் சேர்ந்தார். அக்கட்சியின் சார்பில் 2004 மாகாணசபைத் தேர்தலில் கொழும்பு மாவட்டத்தில் போட்டியிட்டுத் தெரிவாகவில்லை. பின்னர் இவர் 2006 உள்ளூராட்சித் தேர்தலில் இக்கட்சியின் சார்பில் போட்டியிட்டு கொழும்பு மாநகர சபை உறுப்பினரானார். குமரகுருபரன் சனநாயக மக்கள் முனன்ணியின் பொதுச் செயலாலராக நியமிக்கப்பட்டார்.  
குமரகுருபரன் 2009 மாகாணசபைத் தேர்தலில் சனநாயக மக்கள் முன்னணியின் சார்பில் ஐக்கிய தேசிய முன்னணியின் வேட்பாளராக கொழும்பு மாவட்டத்தில் போட்டியிட்டு மேல் மாகாணசபை உறுப்பினராகத் தேர்ந்தெடுக்கப்பட்டார். 2010 நாடாளுமன்றத் தேர்தலில் ஐதேமு வேட்பாளராக கொழும்பு மாவட்டத்தில் போட்டியிட்டுத் தெரிவாகவில்லை. 2014 மாகாணசபைத் தேர்தலில் ஜனநாயக மக்கள் முன்னணியின் வேட்பாளராக கொழும்பில் போட்டியிட்டுத் தோல்வி அடைந்தார். இதன் பின்னர் இவர் சனநாயக மக்கள் முன்னணியின் தலைவர்களுடன் ஏற்பட்ட பிணக்கினால் அக்கட்சியில் இருந்து விலக்கப்பட்டார்.  
இதன் பின்னர் சனநாயகத் தேசிய முன்னணி என்ற பெயரில் ஒரு புதிய கட்சியை இவர் ஆரம்பித்தார். 2015 நாடாளுமன்றத் தேர்தலில் மகிந்த ராசபக்சவின் தலைமையிலான ஐக்கிய மக்கள் சுதந்திரக் கூட்டணியின் வேட்பாளராக கொழும்பு மாவட்டத்தில் போட்டியிட்டுத் தோல்வியடைந்தார்.
# நல்லையா குமரகுருபரன்

## தேர்தல் வரலாறு

| 1989 நாடாளுமன்றம் | யாழ்ப்பாண மாவட்டம் | இதகா | align= | தெரிவாகவில்லை |  |
| --- | --- | --- | --- | --- | --- |
| 1994 நாடாளுமன்றம் | கொழும்பு மாவட்டம் | சுயேட்சை | தெரிவாகவில்லை |  |  |
| 2004 மாகாணசபை | கொழும்பு மாவட்டம் | சமமு | align= | தெரிவாகவில்லை |  |
| 2006 உள்ளூராட்சி | கொழும்பு மாநகரசபை | சமமு | **தெரிவு** |  |  |
| 2009 மாகாணசபை | கொழும்பு மாவட்டம் | ஐதேமு | align= | **தெரிவு** |  |
| 2010 நாடாளுமன்றம் | கொழும்பு மாவட்டம் | ஐதேமு | align= | தெரிவாகவில்லை |  |
| 2014 மாகாணசபை | கொழும்பு மாவட்டம் | சமமு | தெரிவாகவில்லை |  |  |
| 2015 நாடாளுமன்றம் | கொழும்பு மாவட்டம் | ஐகசுகூ | align= | தெரிவாகவில்லை | } |
# ரத்னகுமார்

**ரத்னகுமார்** என்பது 1949ல் கிருஷ்ணன்-பஞ்சு இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் பி. யூ. சின்னப்பா, பானுமதி ஆகியோர் முக்கிய பாத்திரங்களில் நடித்திருந்தனர். எம்.ஜி.ஆர் முக்கிய துணைக் கதாப்பாத்திரத்தில் நடித்திருந்தார்.
# ரத்னகுமார்

## நடிகர்கள்

| நடிகர் | கதாப்பாத்திரம் |
| --- | --- |
| பு. உ. சின்னப்பா | ரத்தினக்குமார் |
| ம. கோ. இராமச்சந்திரன் |  |
| பானுமதி |  |
| என். எஸ். கிருஷ்ணன் |  |
| டி. ஏ. மதுரம் |  |
| கே. மாலதி |  |
| டி. எஸ். துரைராஜ் |  |
| கே. பி. கேசவன் | } |
# புதையல் (1957 திரைப்படம்)

***புதையல்*** (*Pudhaiyal*) 1957-இல் வெளிவந்த தமிழ்த் திரைப்படமாகும். மு. கருணாநிதி திரைக்கதை வசனம் எழுதிய இப்படத்தை கிருஷ்ணன்-பஞ்சு இயக்கியிருந்தார். இதில் சிவாஜி கணேசன் மற்றும் பத்மினி போன்றவர்கள் முக்கியக் கதாபாத்திரத்தில் நடித்திருந்தனர். 10 மே 1957 ல் இப்படம் வெளிவந்தது.
இப்படம் வசூல் ரீதியாக வெற்றியடையவில்லை.
# புதையல் (1957 திரைப்படம்)

## திரைக்கதை

புதையல் வெள்ளையம்பலம் (டி. எஸ். பாலையா) ஒரு கிணற்றில் புதைக்கப்பட்ட கற்பனைத் தங்கத்தை அடைய விரும்பியதைப் பற்றிய கதை ஆகும். பத்மினியும் சிவாஜியும் இலங்கையில் உள்ள அவரது தந்தை (எம். கே. ராதா) தனது தாயின் கொலையில் எப்படி சம்பந்தப்பட்டு சிறையில் அடைக்கப்பட்டார் என்பதைப் பற்றிப் பேசுகிறார்கள். பத்மினியும் அவளுடைய சகோதரி தங்கமும் இந்தியாவுக்கு வருகிறார்கள், அங்கு சகோதரி இறந்துவிடுகிறார். அவள் நீரில் மூழ்கி இறந்தாள், அவள் உடல் மணலுக்கு அடியில் கிடந்தது என்று நம்பப்படுகிறது. வெள்ளையம்பலம் ‘தங்கம்’ என்ற சொல்லை ஒற்றுக் கேட்டு, அங்கு ஒரு செல்வம் புதைக்கப்பட்டுள்ளதாக நம்புகிறார்.
# புதையல் (1957 திரைப்படம்)

## நடிகர்கள்

- சிவாஜி கணேசன்
- பத்மினி
- எம். கே. ராதா
- டி. எஸ். பாலையா
- சந்திரபாபு (நடிகர்)
- எம். என். ராஜம்
- எம். ஆர். சந்தானலட்சுமி
- எஸ். ஏ. அசோகன்
# புதையல் (1957 திரைப்படம்)

## தயாரிப்பு

*புதையல்* திரைப்படத்தின் முக்கிய காட்சிகள் நியூட்டோன், ரேவதி கலையகங்களில் தயாரிக்கப்பட்டது. "விண்ணோடும் முகிலோடும்" என்ற பாடல் எலியட்ஸ் கடற்கரையில் படமாக்கப்பட்டது.
# புதையல் (1957 திரைப்படம்)

## பாடல்கள்

பாடல்களுக்கு விஸ்வநாதன்-ராமமூர்த்தி இசையமைத்திருந்தனர். மகாகவி பாரதியார், தஞ்சை இராமையாதாஸ், அ. மருதகாசி, பட்டுக்கோட்டை கல்யாணசுந்தரம், எம். கே. ஆத்மநாதன் பாடல் வரிகளை எழுதியிருந்தனர்.  
| 1 | "விண்ணோடும் முகிலோடும்" | சி. எஸ். ஜெயராமன், பி. சுசீலா | எம். கே. ஆத்மநாதன் | 03:18 |  |
| --- | --- | --- | --- | --- | --- |
| 2 | "தங்க மோகனத் தாமரையே" | பி. சுசீலா | 03:54 |  |  |
| 3 | "உனக்காக எல்லாம் உனக்காக" | ஜே. பி. சந்திரபாபு | பட்டுக்கோட்டை கல்யாணசுந்தரம் | 03:38 |  |
| 4 | "சின்னச் சின்ன இழை" | பி. சுசீலா | 05:05 |  |  |
| 5 | "ஹலோ, மை டியர் ராமி" | ஜே. பி. சந்திரபாபு, ஏ. எல். ராகவன் | 03:34 |  |  |
| 6 | "ஆசை காதலை" | பி. சுசீலா | அ. மருதகாசி | 03:07 |  |
| 7 | "சீர் கொண்டு...கண்டி ராஜா" | டி. எம். சௌந்தரராஜன், எம். கே. புனிதம், எஸ். ஜே. காந்தா | தஞ்சை இராமையாதாஸ் | 03:40 |  |
| 8 | "நல்லகாலம் வருகுது" | டி. எம். சௌந்தரராஜன், பி. சுசீலா | சுப்பிரமணிய பாரதியார் | 03:25 | } |
# ரோஜா ரமணி

**ரோஜா ரமணி** என்பவர் தென்னிந்திய திரைப்பட நடிகையாவார். இவர் தெலுங்குத் திரைப்படங்களில் பிரபலமாக இருந்தார். மலையாளம் மற்றும் தமிழ்த் திரைப்படங்களிலும் நடித்துள்ளார். இவர் சென்னையில் பிறந்தவர்.
# ரோஜா ரமணி

## திரைப்படங்கள்

ரோஜா ரமணி மலையாளம் தமிழ், கன்னடம், தெலுங்கு, ஒடியா மற்றும் ஹிந்தி ஆகிய மொழிகளில் நடித்துள்ளார். மலையாளத் திரைப்படங்களில் ரோஜா மணி என்ற பெயருக்கு பதிலாக ஷோபனா என்ற பெயரில் நடித்துள்ளார்.
# ரோஜா ரமணி

## திரைப்படங்கள்

### தமிழ்

- 1967 – *இரு மலர்கள்* – கீதா
- 1967 – *பக்த பிரகலாதா*
- 1968 – *என் தம்பி* – உமா
- 1969 – *துலாபாரம்*
- 1969 – *சாந்தி நிலையம்*
- 1969 – *குழந்தை உள்ளம்*
- 1970 – *எதிரொலி (திரைப்படம்)* – ராஜி
- 1970 – *விளையாட்டுப் பிள்ளை*
- 1970 – *எங்க மாமா*
- 1970 – *ஜானகி சபதம்*
- 1970 – *நம்ம குழந்தைகள்*
- 1971 – *Babu*
- 1973 – *அன்புச் சகோதரர்கள்*
- 1974 – *பருவகாலம் (திரைப்படம்)*
- 1974 – *என் மகன்* – கமலா
- 1976 – *நீதிக்கு தலைவணங்கு*
- 1976 – *ஜானகி சபதம்*
- 1978 – *வயசு பொண்ணு* – ராதிகா
- 1978 – *வண்டிக்காரன் மகன்* – கோகிலா
- 1979 – *சிகப்புக்கல் மூக்குத்தி*
- 1979 – *Iru Nilavugal* – Chellam\
- 1980 – *ஆயிரம் வாசல் இதயம்* – விஜயா
- 1982 – *முறை பொண்ணு* (1982)
- 1982 – *சங்கிலி* (1982)
# 9கே32 ஸ்ட்ரேலா-2

**9 கே 32 ஸ்ட்ரேலா-2 **( **9K32 *Strela-2 )*** (, "arrow"; நேடோ குறிப்பிடும் பெயர் **SA-7 *Grail***) என்பது தனி மனிதாராலேயே தோள்ப்ட்டையில் வைத்து குறைந்த உயரத்தில் இருந்தே இயக்கக்கூடிய நில வான் ஏவுகணை ஆகும். இது ஒரு விமான எதிர்ப்பு ஏவுகணையாகும். இது உயர் வெடிப்பு ஆயுதமாகவும், செயலாற்ற அகச்சிவப்பு வழிகாட்டல் கொண்டது. செயல்திரணின் அளவில் அமெரிக்க இராணுவத்தின் எஃஐஎம்- 43 ரெட் ஐஸ் உடன் ஒப்பிடத்தக்கதாகது. இது 1959 இல் வடிவமைக்கப்பட்டது, இது முதல் சோவியத் ஒன்றியத்தின் மனித தொள்பட்டையில் இயக்கக் கூடிய ஏவுகணையில் முதல் தலைமுறையைச் சேர்ந்தது. 1968 இல் பயன்பாட்டுக்கு வந்த இது 1970 முதல் தொடர் உற்பத்தி செய்யப்பட்டது.  
ஸ்ட்ரேலா மற்றும் அதன் வகைகள் 1968 இல் இருந்து கிட்டத்தட்ட ஒவ்வொரு பிராந்திய மோல்களிலும் பரவலான பயன்பாட்டில் இருந்துள்ளது.
# சிவ அம்சம்

**சிவ அம்சம்** அல்லது **சிவாம்சம்** என்பது சைவக் கடவுளான சிவபெருமானின் சக்தியினைக் கொண்டவர்கள் ஆவார்கள். அனுமன், வீரபத்திரர், சூரியன், அம்பிகை போன்றவர்கள் சிவபெருமானின் அம்சமாக கருதப்படுகிறார்கள். கடவுள்கள் மட்டுமின்றி பாசுபதர்கள், சுவாமி விவேகானந்தர் போன்றோரையும் சிவாம்சம் பொருந்தியவர்களாக கருதுகிறார்கள்.
# சிவ அம்சம்

## அனுமார்

கேசரி - அஞ்சனை ஆகியோருக்கு பிறந்தவர் அனுமான். இவர் பிறப்பிற்காக அஞ்சனை திருமலையில் தவமிருந்தனர். அந்த தவத்தில் மகிழ்ந்த வாயுபகவான், தினமும் ஒரு கனியை அஞ்சனைக்கு அளித்தார். அதில் ஒரு நாள் சிவபெருமானுக்கு வைத்திருந்த பழத்தினை அளித்தார். இதனால் அஞ்சனை கருவுற்றமையால் அனுமார் சிவபெருமானின் அம்சமாகவும், வாயு புத்திரனாகவும் கருதப்படுகிறார்.
# சிவ அம்சம்

## அகோர வீரபத்திரர்

அகோர வீரபத்திர் சிவ அம்சமாக கருதப்படுகிறார். அதனால் அனுமந்தபுரம் அகோர வீரபத்திரர் கோயிலில் அவரே மூலவராக இருக்கிறார்.
# சென்னை பெங்களூர் தொழில் நடைபாதை

**சென்னை- பெங்களூர் தொழில் நடைபாதை திட்டம்** ( The **Chennai-Bangalore Industrial Corridor Project** ) என்பது இந்திய அரசால் வர இருக்கும் ஒரு பெரிய உள்கட்டமைப்பு திட்டமாகும். இந்த நடைபாதை திட்டத்தில் சென்னை, திருப்பெரும்புதூர், பொன்னப்பன்தங்கல், இராணிப்பேட்டை, சித்தூர், பங்காருபாலம், பலமனேர், பங்காரப்பேட்டை, ஒசகோட்டே, பெங்களூர் ஆகிய பகுதிகள் அடங்குகின்றன. இதனால் சென்னை மற்றும் எண்ணூர் துறைமுகத்திற்கு இந்த இடங்களில் இருந்து பொருட்களை விரைவாக எடுத்துச் செல்வதின் மூலம் தென் இந்தியா மற்றும் கிழக்கு ஆசியாவுக்கு இடையிலான வணிகம் உயரும் என்று எதிர்பார்க்கப்படுகிறது.
# சென்னை பெங்களூர் தொழில் நடைபாதை

## உலகத்தரம்வாய்ந்த இணைப்பு

தனது நிதிநிலை அறிக்கை உரையில், நிதி அமைச்சர் ப.சிதம்பரம் இந்த திட்டம் சப்பான் சர்வதேச ஒத்துழைப்பு நிறுவனத்தின் (JICA) உதவியுடன், மூன்று தென் மாநில அரசாங்கங்களுடன் இணைந்து உருவாக்கியது என்றார். சென்னை-பெங்களூர் தொழில்துறை நடைபாதை என்பது $ 100 பில்லியன் மதிப்பிலான தில்லி-மும்பை (DMIC) தொழில்துறை நடைபாதையின் மாதிரியாக வருகிறது என்றார்.  
"சென்னை நடைபாதையால் கர்நாடக தொழில்களுக்கு மிகுதியான நன்மை இருக்காது, காரணம் அது வங்காள விரிகுடாவில் உள்ள ஒரு துறைமுகத்திற்கு (சென்னை) உலக வர்க்கம் இணைப்பு வழங்குகிறது.. எனினும், அரபிக் கடற்கரையில் உள்ள மும்பை துறைமுகத்திற்கு நடைபாதையை, ஏற்படுத்தி இணைப்பு வழங்கினால் கர்நாடக வட மாவட்டங்களுக்கு பொருளாதார ரீதியாக பெரிய அளவில் நன்மை ஏற்படும் என இந்திய தொழில் கூட்டமைப்பின், கர்நாடக மாநிலக் கவுன்சில் தலைவர் ( சிஐஐ) *எல். கிருஷ்ணன் *கூறினார்.  
இரண்டு முக்கிய உட்கட்டமைப்பு திட்டங்கள் நடைபாதையின் முதுகெலும்பாக உருவாக்கப்பட உள்ளன. தொடர்வண்டி மற்றும் சாலை போக்குவரத்து வழியாக சரக்குகளை கொண்டு செல்லும் வகையில் இந்த நடைபாதை மேம்படுத்தப்படும்.
- பெங்களூர் சென்னை அதிவிரைவுச் சாலை
- பெங்களூர் - சென்னை சரக்கு போக்குவரத்து நடைபாதை
# சென்னை பெங்களூர் தொழில் நடைபாதை

## நீட்டிப்பு

இந்த நடைபாதையை மங்களூர்வரை நீட்டிப்பதன் வழியாக கிழக்கு கடற்கரைத் துறைமுகம் மற்றும் மேற்கு கடல்துறைமுகப்பட்டினமும் சாலை போக்குவரத்தில் இணைக்க வாய்ப்பிருப்பதாக இந்த திட்டத்தை கர்நாடக அரசு முன்மொழிந்துள்ளது. இந்த புதிய திட்டம் உருவாக்கப்படுவதால் இந்த வளாகத்தின் இரு முனைகளிலும் துறைமுகங்களும், மேலும் வழியில் மூன்று பன்னாட்டு வானூர்தி நிலையங்கள் இணைப்பும் ஏற்படும் என்றும் இந்த பாதைக்கு இடையே உள்ள உற்பத்தி தொழிற்சாலைகள் அமைப்பு, மங்களூரில் உள்ள இந்தியாவின் மிகப்பெரிய பெட்ரோகெமிக்கல் வளாகம், பன்னாட்டு சரக்கு வானூர்தி வசதி, சர்வதேச விமான நிலையம், முக்கிய துறைமுகம், இந்தியாவில் எழுத்தறிவு விகிதம் மிக்க ஒரு பகுதியாக உள்ளதன்மை. ஆகியவற்றின் காரணமாக மங்களூர் ஆப்பிரிக்கா மற்றும் மேற்கு ஆசிய நாடுகளுக்கு ஏற்றுமதி செய்தற்கும் சப்பானிய நிறுவனங்களுக்கு முக்கிய ஏற்றுமதி மையமாக இருக்க முடியும். என கருதப்படுகிறது.
# அக எறியியல்

**அக எறியியல் **(Internal ballistics), என்பது எறியியலுக்குக் கீழ் வரும் துறை ஆகும், இது ஒரு எறியத்தின் உந்துவிசையை பற்றிய படிப்பாகும்.  
துப்பாக்கிகளில், அக எறியியல் என்பது உந்துபொருளைஎரியுட்டுதல் முதல், துப்பாக்கிக் குழலில் இருந்து எறியம் வெளியேறும் வரையிலான, இடைப்பட்ட நேரத்தின் இயல்புகளை பற்றியது. சிறு-குழல் (நீள் மற்றும் கை) துப்பாக்கிகளில் இருந்து, அதி-நுட்ப பீரங்கிப்பிரிவு வரை, அனைத்து விதமான சுடுகலன்களின் பயனர்கள் மற்றும் வடிவமைப்பாளர்களுக்கு, இந்த அக எறியியல் மிக முக்கியமாகும்.  
எவுர்தியால் உந்தப்படும் எறியங்களில், அக எறியியல் என்பது ஏவுப்பொறியில்இருந்து உந்துசக்தி அளிக்கப்படும் நேரத்தின் இயல்புகள் ஆகும்.
# அக எறியியல்

## பாகங்களும் சமன்பாடுகளும்

ஹாச்சர், அக எரியியலை மூன்றாக பிரிக்கிறார்:
- பூட்டும் நேரம், முட்டுத்தகடு (sear) விடுவிப்பது முதல், எரியூட்டி அடிக்கப்படும் வரையிலான நேரம்.
- எரியூட்டும் நேரம், எரியூட்டி அடிக்கப்பட்டது முதல், எறியம் நகர ஆரம்பிக்கும் வரையிலான நேரம்.
- குழல் நேரம், எறியம் நகர ஆரம்பித்தது முதல், குழலை விட்டு வெளியேறும் வரையிலான நேரம்.
அக எறியியலில் ஐந்து பொதுவான சமன்பாடுகள் உள்ளன:
1. உந்துபொருள் நிலையின் சமன்பாடு
1. ஆற்றலின் சமன்பாடு
1. நகர்ச்சிச் சமன்பாடு
1. எரியும் விகிதச் சமன்பாடு
1. வடிவ செயல்பாட்டு (form function) சமன்பாடு
# அக எறியியல்

## எரியூட்டும் முறைகள்

இதுநாள் வரை, பல வகையிலான உந்துபொருளை எரியூட்டும் முறைகள் இருக்கின்றன.முதன்முதலில், துப்பாக்கியின் பின் பகுதியில் ஒரு சிறய துளையிட்டு, (தொடு துளை) அதன்வழியாக உந்துபொருளை உட்செலுத்தி, வெளியில் இருந்து தொடு துளையில் தீ வைப்பர். பின்னர், இயந்திர செயல்பாட்டால்,எரியூட்டிகள்கொண்ட வெடியுறைகளை வெடிக்க வைத்து, உந்துபொருள் பற்றவைக்கப் பட்டது. மின்னோட்டத்தை கொண்டும் உந்துபொருளை பற்ற வைக்கலாம்.
# அக எறியியல்

## உந்துபோருட்கள்

### வெடிமருந்து

கந்தகம், கரி, மற்றும்பொட்டாசியம் நைத்திரேட்டு அல்லது சோடியம்நைத்திரேட்டு ஆகியவற்றின் கலவையை அரைத்துப் பொடியாக்கி வெடிமருந்து (கரும்பொடி) தயாரிக்கப்படுகிறது. இது பல்வேறு துகள் அளவுகளில் தயாரிக்கபடுகிறது. துகள்களின் வடிவமும் அளவும், அதன் பரப்பளவை நிர்ணயிக்கும், ஆக இது நேரடியாக எரியும் விகிதத்தையும் மாற்றும்.
# அக எறியியல்

## உந்துபோருட்கள்

### நைட்ரோ மாவியம் (ஒற்றை உந்துபொருட்கள்)

நைட்ரிக் காடி,மாவியநாருடன்வினையாற்றும் போது, நைட்ரோ-மாவியம்அல்லது "துமுக்கிப்பஞ்சு" உருவாகிறது. இது எளிதில் தீப்பற்றக்கூடிய நார்ப்பொருள். வெப்பமூட்டினால் இது உடனே எரிந்து போகும்.இதை எரிக்கும்போது, முற்றிலும் வாயுக்களாவதால்; எந்த திடநிலை மிச்சமும் இல்லாமல், சுத்தமாக எரிந்துவிடும். ஜெலட்டின் பூசிய நைட்ரோ மாவியம், ஒரு நெகிழி ஆகும்.இதை நீள் உருளை, குழல், உருளை அல்லது துகள் ஆகிய வடிவங்களில் ஆக்க முடியும். இதைத்தான் *ஒற்றை உந்துபொருட்கள்* என்று குறிப்பிடுகின்றனர்.
# அக எறியியல்

## உந்துபோருட்கள்

### இரட்டை உந்துபொருட்கள்

நைட்ரோகிளிசெரினைநைட்ரோ-மாவியத்துடன் சேர்த்தால் "இரட்டை உந்துபொருள்" உருவாகும்.நைட்ரோ-மாவியம்  நைட்ரோகிளிசெரினின் வீரியத்தைக் குறைத்து, அது வெடிப்பதை தவிர்க்கும்; பதிலுக்கு நைட்ரோகிளிசெரின், நைட்ரோ-மாவியத்தை உறைகூழ் (jelly) நிலைக்கு மாற்றி, அதன் சக்தியை அதிகரிக்கிறது. ஒற்றை உந்துபொருட்களைப் போல் சுத்தமாக எரியாவிட்டாலும், இரட்டை உந்துபொருட்கள் அதிகவேகமாக எரிந்துவிடும்.
# அக எறியியல்

## உந்துபோருட்கள்

### திடநிலை உந்துபோருட்கள் (பெட்டியில்லா போர்த்தளவாடம்)

தற்போதுள்ள ஆய்வுகளில் "பெட்டியில்லா போர்த்தளவாடம்" (caseless ammunition) முக்கியப் பங்கு வகிக்கிறது. இவ்வகை பெட்டியில்லா வெடியுறையில், உந்துபொருள் ஒரு திடப்பொருளாக, அதன் பின்னால் உள்ள குழியில் எரியூட்டி வைக்கப்பட்டிருக்கும், மற்றும் முன்னால் குண்டு (தோட்டா/சன்னம்) இணைக்கப்பட்டிருக்கும்.
# அக எறியியல்

## மேலும் பார்க்க

- புற எறியியல்
- தட்டும் மூடி
- கடைநிலை எறியியல்
- இடைநிலை எறியியல்
- சுடுகலன்களின் இயற்பியல்
- Table of handgun and rifle cartridges
# சன்னவாய்

சன்னவாய்.]]
சுடுகலனின் **சன்னவாய்**(*Muzzle*) என்பதுகுழலில்இருந்து,எறியம் வெளியேறும் முனை ஆகும்.  
சன்னவாயின் சரியான பொறிவினை, துல்லியத்தை அதிகரிக்கும். ஏனெனில், இதுதான் குழலுக்கும் எறியத்திற்குமான கடைசி தொடுபுள்ளி. எறியத்திற்கும் சன்னவாயிற்கும் நடுவே இடைவெளி இருந்தால், குழலில் இருந்து வெளியேறும் உந்து-வாயுக்கள் சீராக பரவாமல், நிர்ணயித்த பாதையில் இருந்து எறியத்தை திசைதிருப்பிவிடும். (இடைநிலை எறியியலைபார்க்க).  
துப்பாக்கியை சுடும்போது, சன்னவாயில் (வெடியொளி எனப்படும்) ஒரு திடீரொளி காணப்படும். இது குழலில் இருந்து வெளியேறும் சூடான வாயுக்களால் உருவாகிறது. அவ்வாறு தோன்றும் திடீரொளியின் அளவு, குழலின் நீளம், வகை, வெடிமருந்தின் அளவு போன்ற பல்வேறு காரணிகளை சார்ந்திருக்கும்.இந்த விளைவுகளை குறைக்க ஆயுதத்தின் சன்னவாயில் ஒளி அடக்கிகள்இணைக்கப்படும்.
# சன்னவாய்

## மேலும் பார்க்க

- குழற்கயிறு
- சன்னவாய் நிறுத்தி
- சன்னவாய் எழுச்சி
- மரையிடுதல்
- அக எறியியல்
- வெடிமருந்து
- வாய்வழி-குண்டேற்ற சுடுகலன்
- துமுக்கிக் குழல்
- எறியம்
# பஞ்சாபிய உணவு

**பஞ்சாபிய உணவுமுறை** எனப்படும் இக்கட்டுரை, இந்திய பஞ்சாப், பாகிஸ்தானிய பஞ்சாப் ஆகிய பகுதிகளின் உணவுமுறையைப் பற்றியது. பஞ்சாபிய உணவுகள் இங்கிலாந்திலும், கனடாவிலும் கூட பரவலாக விரும்பி உண்ணப்படுகின்றன.  
பஞ்சாபியர்கள் அரிசியும், வெண்ணெயும், விலங்குகறிகளும் சேர்க்கப்பட்ட உணவுகளை சாப்பிடுகின்றனர். பஞ்சாபில் விளையும் பாசுமதி அரிசி உள்ளிட்ட அரிசி வகைகளை வேக வைத்து சாப்பிடுகின்றனர். வேகவைத்த அரிசியான சோற்றை சோல் என்று அழைக்கின்றனர். காய்கறிகளையும் விலங்குகறிகளையும் கொண்ட செய்யப்பட்ட குழம்பு போன்றவற்றை சோற்றுடன் கலந்து சாப்பிடுகின்றனர்.  
இந்திய பஞ்சாபில் பிரபலமானது]]
, சீக் கபாப், பீஃப் கராஹி. இவை பாகிஸ்தானிய பஞ்சாபில் பிரபலமானவை.]]
# பஞ்சாபிய உணவு

## சமைக்கும் முறை

முற்காலத்தில் மரக்கட்டைகளை விறகாக பயன்படுத்தி உணவு சமைத்தனர். தற்காலத்தில் புதிய வரவான ஸ்டவ் போன்ற அடுப்புகளில் சமைக்கின்றனர். இருந்தபோதும், பஞ்சாபி தந்தூர் முறையில் சமைப்பவர்கள் விறகு அடுப்பையே பயன்படுத்துகின்றனர். இந்தியாவில் தந்தூரியை பிரபலப்படுத்திய பெருமை பஞ்சாபியரையே சாரும்.
# பஞ்சாபிய உணவு

## அடிப்படை உணவுகள்

பஞ்சாபில் கோதுமை, அரிசி ஆகியன விளைகின்றன. பால் பொருட்களும் தயாரிக்கப்படுகின்றன. ஆதலால், இங்குள்ள மக்கள் கோதுமை, அரிசி, பால் ஆகியவற்றை அடிப்படையாகக் கொண்ட உணவுகளை சாப்பிடுகின்றனர். இந்திய அளவில் பால் பொருட்களை அதிகம் பயன்படுத்தும் மாநிலங்களில் பஞ்சாபும் ஒன்று.
# பஞ்சாபிய உணவு

## பால் பொருட்கள்

வெண்ணெய், நெய் ஆகியவற்றை உணவுகளில் பயன்படுத்துகின்றனர்.
# பஞ்சாபிய உணவு

## உணவுக்கூட்டுப் பொருட்கள்

உணவின் சுவையை மேம்படுத்த சில பொருட்களை சேர்க்கின்றனர். இவர்களும் மிளகு, கொத்தமல்லி, சீரகம், வெந்தயம் ஆகியவற்றை பயன்படுத்துகின்றனர். உணவுகளுடன் சட்னி சேர்த்து சாப்பிடுகின்றனர்.
# பஞ்சாபிய உணவு

## உணவுகள்

### காலை உணவுகள்

பஞ்சாபி மக்கள் காலை வேளையில் சன்னா மசாலா, சோலே, பராட்டா, அல்வா பூரி, பதூரா, ஃபலூடா, மோர், லஸ்ஸி, மசாலா டீ, தேநீர், தயிர் வடை, தயிர், கோவா, பாயா உள்ளிட்ட உணவுகளை சாப்பிடுகின்றனர்.  
பாகிஸ்தானிய பஞ்சாபில் *லாகூரி கட்லாமா* என்ற உணவு பிரபலமானது.
# பஞ்சாபிய உணவு

## உணவுகள்

### கறி

இவர்கள் ஆட்டுக் கறியை அதிகம் சாப்பிடுகின்றனர். இந்திய பஞ்சாபில் மாட்டுக்கறியையும், பாக்கிஸ்தானிய பஞ்சாபில் பன்றிக்கறியையும் சாப்பிடுவதில்லை. இதற்கு மத நம்பிக்கை காரணமாகும்.
- பிரியாணி:
- சிக்கன் கராஹி, தந்தூரி சிக்கன் பட்டர் சிக்கன் கெண்டை, ரோகு. கெளிறு, கட்லா, திலாப்பியா உள்ளிட்ட மீன் வகைகளை சமைத்து சாப்பிடுகின்றனர். அமிர்தசரசின் மீன் டிக்கா மிகப் பிரபலமானது.
- ஷாஹி பனீர், கோயா பனீர், பனீர் கோஃப்தா, அமிர்தசரஸ் பனீர், மத்தார் பனீர், பனீர் பராத்தா
- பஞ்சிரி: பாதாம் பருப்பு, பேரீச்சை, கோதுமை மாவு, சர்க்கரை ஆகியற்றை கலந்து செய்ய்யப்படும்
- பக்கோடா
- பஞ்சாபி லஸ்ஸி பனீர்
- சர்சோன் டா சாக்
# பஞ்சாபிய உணவு

## உணவுகள்

### நொறுக்குத்தீனி

- வறுத்த பயறு, சர்க்கரைப் பாகுடன் கலந்தும் சாப்பிடுகின்றனர்.
# பஞ்சாபிய உணவு

## உணவுகள்

### சட்னி

ரைத்தா, சட்னி ஆகியவற்றை உணவுடன் கலந்து சாப்பிடுகின்றனர். புளி, புதினா, மாதுளை, மா, தனியா ஆகியவற்றை சட்னியில் சேர்க்கின்றனர்.
# பஞ்சாபிய உணவு

## இனிப்பு உணவுகள்

பஞ்சாபி மக்கள் சாப்பிடும் உணவுகள்
- அமிர்தசரஸ் ஜிலேபி
- கோயா
- குல்ஃபி, பனிக்கூழ் போன்றது
- இலட்டு
- மல்புவா மாம்பழ லஸ்ஸி, மாம்பழப் பால்,, சாஸ் மாம்பழம், தர்பூசணி ஆகிய பழங்களின் சாற்றையும். காரட் சாறு, புளி சாறு, எலுமிச்சைச்சாறு ஆகியவற்றையும் பருகுகின்றனர். பால் சோடாவையும், சத்து என்ற பானத்தையும் பருகுகின்றனர்.
# பஞ்சாபிய உணவு

## பரிமாறுதலும் சாப்பிடுதலும்

பஞ்சாபி குடும்பங்களில் சாப்பாட்டை பரிமாறுவதற்கும், விருந்தளிப்பதற்கும் வழக்கங்கள் உள்ளன.  
விருந்தினர் தம் உறவினருக்கு பழங்களையும், இனிப்புகளையும், தின்பண்டங்களையும் வாங்கிச் செல்வது பொது வழக்கமாக உள்ளது. அன்பைப் பரிமாறிக் கொள்ளும் விதமாக, அண்டை வீட்டாருக்கு உணவுப் பதார்த்தங்களை வழங்குகின்றனர். பஞ்சாபில் மாமரங்களை அதிகம் காணலாம். இதனால் உணவில் மாங்காய், மாம்பழங்களை அடிப்படையாகக் கொண்ட கூட்டுணவும் உண்டு. இவற்றை தம் நண்பர்களுடன் பகிர்ந்துகொள்கின்றனர்.
# பஞ்சாபிய உணவு

## பரிமாறுதலும் சாப்பிடுதலும்

### விருந்தினரை உணவுண்ண அழைத்தல்

- விருந்துக்கு சில நாட்களுக்கு முன்பே விருந்தினரை அழைத்துவிடுகின்றனர்.
# பஞ்சாபிய உணவு

## பரிமாறுதலும் சாப்பிடுதலும்

### விருந்து உண்ணல்

- விருந்தினரை சிறப்பாக கவனித்து, உணவை பரிமாற வேண்டும்.
- விருந்தினருக்கு முதலில் பரிமாற வேணும். விருந்தினரே முதலில் சாப்பிடுவார்.
- சாப்பாட்டு அறையில் உணவை கொண்டு வந்து, தட்டு உள்ளிட்டவற்றை வைத்த பின்னரே விருந்தினரை உணவுண்ண அழைக்க வேண்டும்.
- குடும்பத்தினர் அனைவரும் இரவுணவை ஒன்றாக அமர்ந்து சாப்பிடுவர்.
- உணவுண்ணும் நேரத்தில் யாரையாவது கண்டால் அவர்களுக்கு மரியாதை செலுத்தும்விதமாக அவர்களையும் உணவுண்ண அழைப்பர்.
- உணவை மெல்லும்போது ஒலியெழுப்புவதும், மற்றவர்களின் முன் ஏப்பம் விடுவது அழகல்ல.
- உணவில் இருக்கும் எலும்புத் துண்டுகளையும், கடித்த காய்கறிகளின் சக்கைகளையும் தனித் தட்டில் போட வேண்டும்.
# பஞ்சாபிய உணவு

## பரிமாறுதலும் சாப்பிடுதலும்

### பாத்திரங்கள்

- பஞ்சாபிகள் கைகளால் சாப்பிடுகின்றனர். கரண்டி, கத்தி போன்றவற்றையும் பயன்படுத்துகின்றனர்.
# பஞ்சாபிய உணவு

## பஞ்சாபி தாபா

பஞ்சாபி தாபா எனப்படும் உணவகங்கள் சாலையோரங்களிலும், நகர்ப்புறங்களிலும் உள்ளன. இங்கு பஞ்சாபி உணவுகளை சாப்பிடலாம்.
# பஞ்சாபிய உணவு

## மேலும் பார்க்க

- இந்திய உணவுமுறை
- பாக்கிஸ்தானி உணவுமுறை
- பஞ்சாபி மக்கள்
# காத்தாயி அம்மன்

**காத்தாயி அம்மன்** என்பவர் நாட்டுப்புறத் தெய்வம் ஆவார். இவர் கையில் குழந்தையை வைத்திருப்பதைப் போன்ற தோற்றத்துடன் சிலையாக அமைக்கப்படுகிறார். இவர் குழந்தையுடன் இருப்பதால் குழந்தையம்மன் என்று அழைக்கப்படுகிறார். இவரது குழந்தையை முருகன் என்கின்றனர்.
# காத்தாயி அம்மன்

## சொல்லிலக்கணம்

காத்தாயி - காத்த + ஆயி. காக்கும் தொழிலைச் செய்வதால் காத்தாயி என்று அழைக்கின்றார்கள். முருகனின் மனைவியான வள்ளியை காத்தாயி என நம்புவோரும் உள்ளனர். இவர்கள் வள்ளி தந்தைக்காக பயிர்களை காக்கும் தொழிலை செய்தமையால் இப்பெயரை பெற்றமையாக கூறுகின்றனர்.  
இவரை காத்தியாயினி அம்மன் என்றும் அழைக்கின்றனர்.
# காத்தாயி அம்மன்

## தொன்மம்

காத்தாயி அம்மனின் வரலாற்றுக்கு எண்ணற்ற தொன்மக்கதைகள் உள்ளன. காத்தாயி முருகனின் மனைவியான வள்ளியென்றும், சப்த கன்னிகளில் ஒருத்தியென்றும், காத்யாயன முனிவரின் மகளென்றும்  
காத்யாயன முனிவர் என்வரின் மகளாகப் பிறந்தவளை காத்தாயி அம்மன் என்கின்றனர். அனைத்து உயிர்களையும் தன் குழந்தை போல காப்பதால் காத்தாயி குழந்தையுடன் இருப்பதாக கூறுகின்றார்கள்.
- மரத்துறை காத்தாயி அம்மன் கோயில்
- சாக்கோட்டை ஸ்ரீ காத்தாயி அம்மன் திருக்கோவில். . திருக்கடவூர் ஸ்ரீ காத்தாயி அம்மன் கோவில்
# அயனாவரம் பரசுராமலிங்கேஸ்வரர் கோயில்

**அயனாவரம் பரசுராமலிங்கேஸ்வரர் கோயில்** என்பது சென்னை அயனாவரத்தில் அமைந்துள்ள சிவாலயமாகும்.  
இச்சிவாலயத்தில் மூலவராக உள்ள லிங்கத் திருமேனி தீண்டாத் திருமேனியாகவும், நிறம் மாறும் தன்மை கொண்டுள்ளதாகவும் உள்ளது. பரசுராமர் மற்றும் பிரம்மன் ஆகியோர் இத்தலத்திற்கு வந்து சிவபெருமானை வழிபட்டு உய்வுபெற்றிருக்கிறார்கள்.  
இச்சிவாலயத்தின் மூலவர் பரசுராம லிங்கேஸ்வரர் என்றும், அம்பிகை பர்வதாம்பிகை என்றும் அழைக்கப்படுகிறார். தாயைக் கொன்ற பாவத்தினை நீக்க பரசுராமர் இச்சிவலிங்கத்தினை வழிபட்டதாக தலபுராணம் கூறுகிறது.
# அயனாவரம் பரசுராமலிங்கேஸ்வரர் கோயில்

## அமைவிடம்

கடல் மட்டத்திலிருந்து சுமார் 35 மீட்டர் உயரத்தில் அமைந்துள்ள பரசுராமலிங்கேசுவரர் கோயிலின் புவியியல் ஆள்கூறுகள் 13°05'51.5"N 80°13'32.3"E (அதாவது, 13.097630°N 80.225650°E) ஆகும்.
# அயனாவரம் பரசுராமலிங்கேஸ்வரர் கோயில்

## மூலவர்

இக்கோயிலின் மூலவர் லிங்கவடிவில் காட்சிதருகிறார். இவருக்கு பரசுராம லிங்கேஸ்வரர் என்ற பெயரில் அழைக்கப்படுகிறார். இச்சிவலிங்கத்தினை தீண்டாத் திருமேனி லிங்கம் என்றும் அழைக்கின்றனர். இச்சிவலிங்கத்திற்கு அரச்சனை மற்றும் அபிசேகம் செய்ய அர்ச்சகர்கள் லிங்கத்தினைத் தொடுவதில்லை. இச்சிவலிங்கம் பருவகாலத்திற்கு தக்கவாறு நிறம் மாறும் தன்மையுடையது. ஆவணி முதல் மார்கழி மாதம் வரை சிவலிங்கம் கருப்பு நிறமாகவும், பங்குனி முதல் ஆடி மாதம் வரை பொன் நிறமாகவும் காட்சியளிக்கிறது.  
இச்சிவாலயத்தில் ஆருத்ரா தரிசனம், பிரதோசம் போன்ற திருவிழாக்கள் நடத்தப்படுகின்றன.
# பைரவா (திரைப்படம்)

***பைரவா*** (*Bairavaa*) விஜய் நடிப்பில் 2017 சனவரியில் வெளிவந்த ஒரு இந்தியத் தமிழ்த் திரைப்படமாகும். அதிரடித் திரைப்படமான இதனை இயக்குநர் பரதன் இயக்கியுள்ளார். இவர் ஏற்கனவே விஜய் நடிப்பில் உருவான அழகிய தமிழ் மகன் திரைப்படத்தை இயக்கியவராவார். விஜயா புரொடக்சன்சு நிறுவனம் தயாரித்துள்ள இத்திரைப்படத்தில் விஜய், கீர்த்தி சுரேஷ் ஆகியோர் முக்கிய வேடங்களிலும், சதீஸ், ஜெகபதி பாபு ஆகியோர் இதர துணை வேடங்களிலும் நடித்துள்ளனர். இத்திரைப்படத்திற்கு சந்தோஷ் நாராயணன் இசையமைத்துள்ளார். இது நடிகர் விஜய் நடிக்கும் 60ஆவது படமாதலால் முன்னதாக **விஜய் 60** என்று அறியப்பட்டு, பின்னர் 2016 செப்டம்பரில் “பைரவா” எனப் பெயரிடப்பட்டது. இப்படத்தின் திரையரங்கு விநியோக உரிமையை சுமார் 100 கோடி வரை வியாபாரம் செய்தனர்.
# பைரவா (திரைப்படம்)

## நடிகர்கள்

- விஜய்
- கீர்த்தி சுரேஷ்
- சதீஸ்
- ஜெகபதி பாபு
- டேனியல் பாலாஜி
- மைம் கோபி
- ஹரிஷ் உத்தமன்
- சரத் லகித்தசுவா
- சிறீமன்
- ஒய். ஜி. மகேந்திரன்
- அபர்ணா வினோத்
- விசயராகவன்
- ரோசன் பசீர்
- சுகுந்தன்
# பைரவா (திரைப்படம்)

## விநியோகம்

நடிகர் அருண் பாண்டியன் இப்படத்தின் வெளிநாட்டு ஒளிபரப்பு உரிமையை அளவிற்கு வாங்கியுள்ளார். இத்தொகையானது விஜய் நடிப்பில் முன்னதாக வெளியான தெறி திரைப்படத்தை விட மிக அதிகமாகும்.
# கோபிந்த்கர் கோட்டை

**கோபிந்த்கர் கோட்டை** *(Gobindgarh Fort)* அல்லது **பாங்கியான் டா கிலா** என்றழைக்கப்படும் இந்த புராதன கோட்டை, வடமேற்கு இந்தியாவின் பஞ்சாப் மாநிலத்தில் அமைந்துள்ள அம்ரித்சர் நகரின் நடுவத்தில் அமைந்துள்ளது. மேலும், ஒரு வரலாற்று இராணுவ கோட்டையாக உள்ள இது, யாவரும் தவறாமல் தரிசிக்க வேண்டிய சுற்றுலா தளமாகவும் அறியப்படுகிறது.
# கோபிந்த்கர் கோட்டை

## மீட்டெடுத்த கோட்டை

1706-ல் கட்டப்பட்ட இந்த கோட்டையை, 1760-ம் ஆண்டில், செங்கல் மற்றும் சுண்ணாம்புக் கலவையைக் கொண்டும், 12,000 வீரர்கள் படைக்குழுவை பயன்படுத்தியும் நான்கு கொத்தளங்களுடன் இந்த கோட்டையை, ஒரு சீக்கிய போராளியான குஜ்ஜார் (சர்தார்) சிங் பாங்கி என்பவரது படையினர் இந்த கோட்டையை கட்டியுள்ளனர். பின்னர், 1805-1809-ம் ஆண்டு காலங்களில், "பஞ்சாப் சிங்கம்" என அழைக்கப்படும் பஞ்சாபி மக்களின் சீக்கிய பேரரசின் மன்னரான மகாராஜா ரஞ்சித் சிங் இந்த கோட்டையை மறு கட்டுமானம் செய்துள்ளார். கோஹினூர் வைரம், பிற பொக்கிஷங்களையும், மற்றும் ஒப்பந்தங்கள் சம்பந்தமான தஸ்தாவேஜுகளையும் பாதுகாப்பான முறைபடுத்த மறு கட்டமைப்பு செய்ததாக கருதப்படுகிறது.
# கோபிந்த்கர் கோட்டை

## விரிவாக்கம்

1849-ல் ஆங்கிலேய ஆட்சியாளர்கள் இந்த கோட்டையை கைப்பற்றி இதில் உள்ள தர்பார் ஹால், ஹவா மஹால் மற்றும் பான்சி கர் போன்ற இணைப்புகளை உருவாக்கினர். 1919-ம் ஆண்டுகளில் நிகழ்ந்த ஜாலியன்வாலா பாக் படுகொலைக்கு காரணமான ஜெனரல் ரெஜினால்டு எட்வர்டு ஹார்ரி டையர் இந்த பான்சி கர் மாளிகையில் வசித்துள்ளார்.
# கோபிந்த்கர் கோட்டை

## இராணுவ வசம்

இந்திய விடுதலைக்குப்பின் இந்த கோட்டை, இந்திய ராணுவத்தினர் வசம் வந்தது. 1948-ம் ஆண்டு, பாக்கித்தான் பகுதியிலிருந்து வந்த ஏதிலிகளுக்கு தஞ்சம் அளிக்க இது பயன்பட்டது. இந்திய சுதந்திரப்போராட்டத்தின் பல்வேறு நிகழ்வுகளுக்கு, மௌன சாட்சியாக இருந்த இந்த வரலாற்றுக்கோட்டை 2006-ல் பஞ்சாபைச் சேர்ந்த இந்திய தேசிய காங்கிரசு அரசியல்வாதியும், அப்போதைய பஞ்சாப் முதல் அமைச்சருமான கேப்டன் அமரிந்தர் சிங் என்பவரால் பொதுமக்கள் பார்வைக்கு திறந்துவிடப்பட்டது. .
# வைரிசெட்டிபாளையம் அன்னகாமாட்சியம்மன் கோயில்

**வைரிசெட்டிபாளையம் அன்னகாமாட்சியம்மன் கோயில்** என்பது திருச்சிராப்பள்ளி மாவட்டம் துறையூர் வட்டம் வைரிசெட்டிபாளையம் கிராமத்தில் (அஞ்சல் குறியீட்டு எண் 621012) அமைந்துள்ள அம்மன் கோவிலாகும். இவ்வூர் துறையூர்லிருந்து 22 கி.மீ. தொலைவிலும், திருச்சிராப்பள்ளி மாவட்டத் தலைமையகத்திலிருந்து வடக்கு நோக்கி 67 கி.மீ. தொலைவிலும் அமைந்துள்ளது. இக்கோயிலின் மூலவர் பெருமாள் ஆவார். அன்னகாமாட்சியம்மன் மற்றும் சப்த கன்னிமார்கள் கருவறையிலேயே அருள்பாலிக்கின்றனர். மாசி பெரியசாமியும் லாடசாமியும் தனிச்சன்னிதி கொண்டுள்ளார்கள்.
அழைக்கின்றனர்.  
வாசலில் சிவபெருமான், பார்வதி மற்றும் இரு குழந்தைகளான முருகன் மற்றும் விநாயகருடன் காட்சிதருகிறார். மாசி பெரியசாமி சிவாம்சமானவர் என்பதால் இவ்வாறு சுதைசிற்பம் அமைக்கப்பட்டுள்ளது. அந்த வாசலின் நேரே மூலவர் சந்நிதி அமைந்துள்ளது.  
இக்கோயிலின் மூலவராக திருமகள், பூமாதேவி உடன் பெருமாள் அருள்பாலிக்கிறார். மூலவரின் வலப்புறத்தில் மீனாட்சி, காமாட்சி, விசாலாட்சி ஆகியோர் மண் கலய உருவங்களாகக் காட்சிதருகின்றனர். கருவரையில் பத்துக்கும் மேற்பட்ட தெய்வங்கள் குடிகொண்டிருந்தாலும், பூசாரிகள் மற்ற தெய்வங்களுக்கு தீபாராதனை காட்டுவது இல்லை.
# வைரிசெட்டிபாளையம் அன்னகாமாட்சியம்மன் கோயில்

## சன்னதிகள்

இக்கோயிலில் வெள்ளையம்மாள், வைரசெட்டி, வீரபத்திரன், காத்தவராயன், உதிர கருப்பு போன்ற எண்ணற்ற நாட்டார் தெய்வங்களின் சந்நிதிகள் அமைந்துள்ளன. கருப்புசாமி இங்கு புல்லாங்குழல் ஊதுவது போல காட்சிதருகிறார். இவரை முத்து கருப்பண்ணசாமி என்று  
இங்குள்ள கன்னிமார்களும் உருவ வடிவில் இல்லாமல் மண் கலய வடிவிலேயே காட்சிதருகின்றனர். இக்கோயில் மூலவராக பெருமாள் இருந்தாலும், சிவன் கோயிலாகவே இது அறியப்படுகிறது. உற்சவ காலங்களில் சிவன், அம்பிகை வாகன ஊர்வலம் நடக்கிறது. இக்கோயிலை அன்னகாமாட்சியம்மன் என்றே அழைக்கிறனர்.
# வைரிசெட்டிபாளையம் அன்னகாமாட்சியம்மன் கோயில்

## சன்னதிகள்

### மாசி பெரியசாமி

|-
|}
மாசிபெரியசாமி வேங்கையை வேலால் குத்தும் சுதைச் சிற்பம், இருபுறமும் இரு முனிவர்களும், இரு வேங்கைகளும் உள்ளன.]]
கோயிலின் மற்றொரு வாசலுக்கு நேராக மாசி பெரியசாமி சந்நதி உள்ளது. இந்த வாசலில் கருவறையில் உள்ள மாசி பெரியசாமியின் சுதைச் சிற்பம் செதுக்கப்பட்டுள்ளது. அதன் இருபுறமும் இரு வேங்கைகள் சுதைகளும் உள்ளன.  
உள்ளிருக்கும் சந்நிதியில் மாசி பெரியசாமி வேங்கை வாகனத்தின் மீது ஒரு காலை ஊன்றியும் மற்றொரு காலை தரையில் ஊன்றியும் காட்சி கொடுக்கிறார். அவருடைய வலதுகையில் இருக்கும் வேல் வேங்கையைக் குத்தியவாறும், இடது கையில் தண்டாயுதத்தினை தரையில் ஊன்றியும் இருக்கிறார். அவரின் இருபுறமும் இரு முனிவர்கள் உள்ளார்கள். மாசி பெரியசாமி கருந்தாடி மற்றும் முறுக்குமீசை வைத்துள்ளார். நெற்றியில் திருநீற்று பட்டையும், அதில் குங்குமம் இடப்பட்டுள்ளது. வழிபடும் பக்தர்களுக்கு பிரசாதமாக திருநீரு தரப்படுகிறது.  
அவருடைய சந்நதியிலேயே அவருக்கு வலது பக்கத்தில் லாட சன்னியாசி அமர்ந்துள்ளார்.
# வைரிசெட்டிபாளையம் அன்னகாமாட்சியம்மன் கோயில்

## சன்னதிகள்

### பிற சந்நிதிகள்

இக்கோயிலில் எண்ணற்ற நாட்டார் தெய்வங்களின் சந்நிதிகள் உள்ளன. மூலவர் அருகே அன்னகாமாட்சியோடு சப்த கன்னிமார்கள் இருந்தாலும் தனிச் சந்நிதியிலும் சப்த கன்னிமார்கள் உள்ளார்கள். காத்தவராயன், வெள்ளையம்மாள், மருதைவீரன், முனிகள், கருப்புகள் ஆகியவர்களோடு இத்தளத்திற்கு வைரிசெட்டி எனப் பெயர் வரக் காரணமான செட்டியாருக்கும் தனிசந்நிதி அமைக்கப்பட்டுள்ளது.
# ஒலிவியர் ஜிரூட்

**ஒலிவியர் ஜிரூட்** (**Olivier Giroud**, ; பிறப்பு: செப்டம்பர் 30, 1986) என்பவர் பிரான்சு நாட்டைச் சேர்ந்த தொழில்முறை கால்பந்து விளையாட்டு வீரராவார். இங்கிலாந்து பிரீமியர் லீக் அணியான ஆர்சனலுக்கும் பிரான்ஸ் தேசிய காற்பந்து அணிக்காகவும் ஆடி வருகிறார். இவர் முன்கள வீரராவார்.  
பிரான்சின் லீக் 2 அணியா கிரினோபிளில் தனது தொழில்முறை கால்பந்து வாழ்க்கையைத் துவக்கினார். அங்கிருந்து டூர்ஸ் கால்பந்து கழக அணிக்கு 2008-ஆம் ஆண்டில் பெயர்ந்தார். டூர்ஸ் அணியில் தனது இரண்டாவது பருவத்தில் 21 கோல்கள் அடித்து கூட்டிணைவின் அதிக கோல் அடித்தவர் பட்டியலில் முதலிடம் பிடித்தார்; அதன்மூலம் லீக் உன் அணியான மான்ட்பெலியர் கால்பந்துக் கழகத்துக்கு மாற்றலானார். 2011-12-ஆம் பருவ லீக் உன் கூட்டிணைவுப் போட்டித் தொடரில் 21 கோல்களுடன் அதிக கோல் அடித்தவர் பட்டியலில் முதலிடம் பெற்றதோடு, மான்ட்பெலியர் அணி அப்பருவ வாகையர் பட்டத்தைக் கைப்பற்ற உதவினார். இது இங்கிலாந்து பிரீமியர் லீக் அணியான ஆர்சனலுக்கு மாற்றலாக வழிவகுத்தது. ஆர்சனல் அணி 2014, 2015-ஆம் ஆண்டுகளில் பாரம்பரியமிக்க எஃப் ஏ கோப்பையை வெல்ல உதவினார். ஆர்சனல் அணிக்காக பிரீமியர் லீக்கில் 50 கோல்களுக்கு மேல் அடித்த ஏழு நபர்களில் ஒருவராக இவர் விளங்குகிறார்.  
2011-ஆம் ஆண்டில் பிரான்ஸ் தேசிய காற்பந்து அணிக்காக முதன்முறையாக விளையாடினார். இன்றுவரை 50 முறைகளுக்கு மேல் பங்கேற்றுள்ள இவர் யூரோ 2012 மற்றும் 2014 உலகக்கோப்பை காற்பந்து போட்டித்தொடர்களில் காலிறுதியை எட்டிய அணியில் இடம்பெற்றவர்.
# கல்லாத்துகோம்பை ஆல்முனி பெரியண்ணசாமி கோயில்

**கல்லாத்துகோம்பை ஆல்முனி பெரியண்ணசாமி கோயில்** என்பது திருச்சிராப்பள்ளி மாவட்டத்திலுள்ள பா. மேட்டுர் பகுதியைச் சார்ந்த கல்லாத்துகோம்பையில் உள்ள சிறுதெய்வக் கோயிலாகும். இக்கோயில் கொல்லிமலையிலுள்ள மாசி பெரியசாமியின் அடிவாரக் கோயிலாகும். இக்கோயிலை ஆமு பெரியசாமி கோயில் என்றும் அழைக்கின்றார்கள். கொல்லைமலை பெரியசாமிக்கு கட்டப்பட்டுள்ள கோயில்களில் இதுவும் ஒன்றாகும். இக்கோயிலை சோழிய வெள்ளாளர் இனத்தினைச் சேர்ந்தவர்கள் கட்டி பராமரித்து வருகின்றனர்.  
இக்கோயிலுக்கு அருகிலேயே முத்தரையர் இனத்தினைச் சேர்ந்தவர்களின் மாசி பெரியசாமி அன்னகாமாட்சி கோயிலும் உள்ளது.
# கல்லாத்துகோம்பை ஆல்முனி பெரியண்ணசாமி கோயில்

## பெயர்க்காரணம்

இக்கோயின் மூலவர் மாசி பெரியசாமியாவார். இவரை ஆல்முனி என்று அழைக்கின்றனர். பல காலங்களுக்கு முன்பு இந்த இடத்தில் 108 ஆலமரங்கள் இருந்ததாகவும். அதில் முனிகள் மற்றும் கருப்பு சாமிகளில் மூத்தவராக கருதப்படும் பெரிசாமி இருந்தமையால் ஆல்முனி என்று அழைக்கப்பட்டதாகவும் கூறுகின்றனர். அந்த பழைய மரங்களை அழிந்து தற்போது வயல்வெளிகளும், வீடுகள் அமைந்துள்ளன. கோயிலைச் சுற்றி மட்டும் ஐந்தாறு மரங்கள் உள்ளன.
# கல்லாத்துகோம்பை ஆல்முனி பெரியண்ணசாமி கோயில்

## கோயில் அமைப்பு

ஆலமரங்களின் நிழலில் ஆல்முனி பெரியண்ணசாமிக்கு ஒற்றை கருவறைக் கொண்ட செங்கல், சிமெண்டால் ஆன கோயில் உள்ளது. கருவறையின் முன்புறம் முன்மண்டபமும் உள்ளது. இந்தக் கோயிலுக்கு எதிரே வெண்குதிரை வாகனம் அமைக்கப்பட்டுள்ளது. அக்குதிரை வாகனத்திற்கு சிமெண்ட் கூறை போடப்பட்டுள்ளது. மூலவர் மற்றும் வெண்குதிரைக்கு நடுவில் வேல்கள் நடப்பட்டு அதனருகே பலிகள் இடப்படுகின்றன. பக்தர்கள் வேல்களுக்கு முன்பு உருவாரங்களைப் படைக்கின்றார்கள்.
# கல்லாத்துகோம்பை ஆல்முனி பெரியண்ணசாமி கோயில்

## கோயில் அமைப்பு

### மூலவர்

ஆல்முனி பெரியண்ணசாமி கோயிலில் மூலவர் சிலை எட்டடி உயரம் கொண்டது. பெரியண்ணசாமி வலதுகையில் வைத்துள்ள வேலால் வேங்கையைக் கொண்டு, அதனை வலதுகாலால் மிதிப்பது போல மூலவர் சிலை அமைந்துள்ளது. இடது கையிலுள்ள கதையை தரையில் படும்படும் வைத்துள்ளார். மூலவரின் வலதுபக்கத்தில் ஒரு இரண்டடி சுயம்பு கல் உள்ளது.  
இங்கு பெரியண்ண சாமிக்கு திருநீற்று பட்டை இடப்பட்டு, பக்தர்களுக்கு பிரசாதமாக திருநீறு தரப்படுகிறது. அருகிலேயே பிரசாதங்களை விற்பனை செய்தல், திருமுடி காணிக்கை செய்தல் போன்ற இடங்கள் உள்ளன.
# கல்லாத்துகோம்பை ஆல்முனி பெரியண்ணசாமி கோயில்

## பிற சன்னதிகள்

இக்கோயிலுக்கு அருகிலேயே பா. மேட்டூர் மாசி பெரியண்ணசாமி கோயில் அமைந்துள்ளது. இது முத்தரையர் இனத்தவரால் கட்டப்பட்டு, பராமரிக்கப்பட்டு வருகின்ற கோயிலாகும். இக்கோயிலுக்கு அருகிலேயே ஒரு பிள்ளையார் கோயிலும், புத்துமாரியம்மன் கோயிலும்,
முத்தரையர் கட்டிய கோயிலில் வேங்கைமீது பெரியண்ணசாமி அமர்ந்துள்ளதுபோல சிலையுள்ளது. இங்கு பெரியண்ணசாமிக்கு திருமண் இடப்பட்டுள்ளது. ஆலமரத்தடியில் வடபத்ரகாளியம்மன் சன்னதியும் அமைந்துள்ளன.
# கல்லாத்துகோம்பை ஆல்முனி பெரியண்ணசாமி கோயில்

## இவற்றையும் காண்க

- கீரம்பூர் எட்டுக்கை அம்மன் கோயில்
# அந்துவான் கிரீசுமன்

**அந்துவான் கிரீசுமன்**, (**Antoine Griezmann**, ; பிறப்பு மார்ச் 21, 1991) என்பவர் பிரான்சு நாட்டைச் சேர்ந்த தொழில்முறை கால்பந்து வீரராவார். முன்கள வீரரான இவர் எசுப்பானியாவின் லா லீகா அணியான அட்லெடிகோ மாட்ரிட் அணிக்காக 2019ம் ஆண்டு வரை விளையாடினார், 2019 முதல் பார்சிலோனா அணிக்கு விளையாடி வருகின்றார் பிரான்ஸ் தேசிய காற்பந்து அணிக்காகவும் ஆடிவருகிறார்.
# ஓமாந்தூர் பெரியண்ண சுவாமி கோவில்

**ஓமாந்தூர் பெரியண்ண சுவாமி கோவில்** என்பது திருச்சி மாவட்டம் ஓமாந்தூரில் அமைந்துள்ள கோயிலாகும். இங்கு மூலவராக ஏகாம்பரேசுவரரும், அம்மனாக அன்னகாமாட்சியும் உள்ளனர். கொல்லிமலை மாசி பெரியசாமிக்கு இருக்கும் கோயில்களில் இந்தக் கோயிலே மிகப் பெரியதாகும். எனவே இக்கோயில் ஓமாந்தூர் பெரிய கோயில் என்று அழைக்கப்படுகிறது. இந்த தெய்வங்களோடு தனிச்சந்நிதிகளில் எண்ணற்ற நாட்டர் தெய்வங்களும் உள்ளனர்.  
இக்கோயிலில் எந்தக் கடவுளுக்கும் உருவ வழிபாடு இல்லை. அனைவரும் ஒளி வடிவிலேயே காட்சிதருகின்றனர். பைரவர், லாட சன்னியாசி, மாசி கருப்பசாமி, அப்பாச்சியாயி, குப்பாச்சியாயி போன்ற அனைவருமே ஒளி வடிவிலேயே காட்சிதருகின்றனர். இக்கோயிலில் 64 பதிவுகள் உள்ளன.
# ஓமாந்தூர் பெரியண்ண சுவாமி கோவில்

## தல சிறப்பு

- இங்குள்ள அனைத்து தெய்வங்களுக்கும் உருவ வழிபாடு இல்லை. அனைத்தையுமே ஒளிவடிவிலேயே வழிபடுகின்றனர்.
- கொடிக்கம்பத்திற்கு பதிலாக மிகப்பெரிய வேல் வைக்கப்பட்டுள்ளது.
# ஓமாந்தூர் பெரியண்ண சுவாமி கோவில்

## சந்நிதிகள்

- அப்பச்சியாயி
- அன்னகாமாட்சியம்மன்
- ஏகாம்பரேஸ்வரர்
- கரட்டடியான்
- கவுதாரி அம்மன்
- காத்தவராயன்
- குப்பச்சியாயி
- சண்டிகேஸ்வரர்
- தேவராய சாமி
- நல்லேந்திர சாமி
- பச்சாயி அம்மன்
- பச்சைநாச்சி அம்மன்
- புதுகருப்பு சாமி
- பெரியண்ண சாமி
- பைரவர்
- மதுரைவீரன்
- மாசி கருப்பண்ணசாமி
- முனீஸ்வரன்
- லாடப்ப சன்னாசி
- ஜலகண்டேசுவரர்
- செட்டியப்பன்
- புரவியப்பன்
- நாற்பத்தொன்றாயிரம் ரிஷிகள்
- முப்பத்துமுக்கோடி தேவர்கள்
- தென்கைலாசம்
- ஓமரிஷி
ஆகியோரது சந்நிதிகள் உள்ளன.
# ஓமாந்தூர் பெரியண்ண சுவாமி கோவில்

## திருவிழாக்கள்

- தமிழ் வருடப்பிறப்பு
- ஆங்கில வருடப்பிறப்பு
- ஆடி 18, ஆடி 28
- மகாசிவராத்திரி
# பஞ்சாபி இந்துக்கள்

**பஞ்சாபி இந்துக்கள்** (Punjabi Hindus) இந்தியத் துணைக்கண்டத்தின் பஞ்சாப் பகுதிகளில், வாழும் இந்து சமயத்தைப் பின்பற்றும் பஞ்சாபி மொழியைத் தாய் மொழியாக கொண்ட மக்கள் ஆவார். இந்து பஞ்சாபி மக்கள் தாங்கள் பேசும் பஞ்சாபி மொழிக்கு தேவநாகரி எழுத்து முறை பயன்படுத்துகிறார்கள். சீக்கிய பஞ்சாபியர் குர்முகி எழுத்துகளையும், முஸ்லீம் பஞ்சாபியர் அரபு எழுத்துக்களையும் பயன்படுத்துகிறார்கள்.  
இந்தியாவில் பஞ்சாப், அரியானா, ஜம்மு, சண்டிகர் மற்றும் தில்லி ஆகிய பகுதிகளிலும் மற்றும் அமெரிக்கா, கனடா, ஐக்கிய இராச்சியம், ஆஸ்திரேலியா, நியுசிலாந்து மற்றும் துபாய் போன்ற வெளிநாடுகளிலும் வாழ்கின்றனர்.  
இசுலாமிய சமயம் இந்தியாவில் பரவுதற்கு முன்னர் வரை, பஞ்சாப் மக்களின் சமயமாக இந்து சமயம் விளங்கியது. முகலாயர் ஆட்சிக்காலத்தில், குரு நானக் போன்ற இந்துக்களில் சிலர் சீக்கிய சமயத்தை தோற்றுவித்தனர். பெருவாரியான பஞ்சாபிய இந்துக்கள் தங்களை சீக்கிய சமயத்தில் இணைத்துக் கொண்டனர். லாலா லஜபதி ராய், ஐ. கே. குஜரால், குல்சாரிலால் நந்தா, கபில் தேவ் மற்றும் ஹர் கோவிந்த் கொரானா ஆகியோர் புகழ் பெற்ற பஞ்சாபிய இந்துக்களில் சிலராவர்.
# பஞ்சாபி இந்துக்கள்

## வேத கால பஞ்சாப்

பஞ்சாப் பகுதிகளை காட்டும் வரைபடம்]]  
இந்திய விடுதலைக்கு முந்தைய பஞ்சாப் பகுதி, தற்போது மேற்கு பஞ்சாப், கிழக்கு பஞ்சாப், அரியானா, இமாசலப் பிரதேசம், சண்டிகர் மற்றும் ஜம்மு என அரசியல் காரணமாக பிரிக்கப்பட்டுள்ளது.  
ரிக் வேதத்தில் ஏழு ஆறுகள் பாயும் பகுதியாக பஞ்சாப் குறிக்கப்பட்டுள்ளது. ஏழு ஆறுகளின் பெயர்கள்;  
1. சரஸ்வதி
1. சுதத்திரி (சத்லஜ்
1. விபாசா (பியாஸ்
1. அசிகனி, சந்திரபாகா (செனாப்
1. ஐராவதி (ராவி
1. விதஸ்தா (ஜீலம்)
1. சிந்து  
பஞ்சாப் பகுதியில் உருவான வேத கால இலக்கியங்கள் பின்வருமாறு;  
- ரிக் வேதம்
- பானினி எழுதிய அஷ்டதாயி (இலக்கண நூல்)
- யட்சர்களின் நிருக்தம்
- சகர சம்ஹிதை
- மகாபாரதம்
- பிருகத்கதை
# பஞ்சாபி இந்துக்கள்

## மக்கள் தொகை வளர்ச்சியில் பஞ்சாபிய இந்து சமயத்தவர்கள் (1881–1941)

பஞ்சாப் பகுதியில் 1881-ஆம் ஆண்டின் மக்கள் தொகை கணக்கெடுப்பின் படி 43.8% ஆக இருந்த இந்து சமயத்தினர், சீக்கிய சமய எழுச்சியால், 1941-இல் பஞ்சாபிய இந்து சமய மக்கள் தொகை 29.1% ஆக குறைந்து விட்டது.
# பஞ்சாபி இந்துக்கள்

## 1947 இந்தியப் பிரிவினையின் போது பஞ்சாபிய இந்துக்கள்

1947-இல் நடந்த இந்தியப் பிரிவினையின் போது, வங்காள இந்துக்களைப் போன்று, பாகிஸ்தான் பகுதியில் இருந்த ஒரு இலட்சம் பஞ்சாபிய இந்துக்கள், இந்தியாவின் கிழக்கு பஞ்சாப் பகுதிகளில் குடிபெயரும் போது பெருந்துன்பங்கள் அடைந்தனர்.
# பஞ்சாபி இந்துக்கள்

## மக்கள் தொகை பரம்பல்

பஞ்சாபிய இந்துக்களில் பெரும் எண்ணிக்கையினர், இந்திய பஞ்சாப் மாநிலத்தின் ஜலந்தர் மாவட்டம், சாகித் பகத் சிங் நகர் மாவட்டம் மற்றும் ஹோசியார்பூர் மாவட்டங்களிலும்; அரியானா, சண்டிகர், இமாசலப் பிரதேசம், தில்லி, ஜம்மு, மும்பை ஆகிய பகுதிகளிலும்; அமெரிக்கா, ஐக்கிய இராச்சியம், கனடா, ஆஸ்திரேலியா, நியுசிலாந்து போன்ற வெளிநாடுகளிலும் கனிசமாக வாழ்கின்றனர்.
# பஞ்சாபி இந்துக்கள்

## புகழ் பெற்ற பஞ்சாபி இந்துக்கள்

- லாலா லஜபதி ராய், இந்திய விடுதலைப் போராட்ட வீரர்
- ஹர் கோவிந்த் கொரானா, நோபல் பரிசு வென்றவர்.
- ஐ. கே. குஜரால்
- குல்சாரிலால் நந்தா
- கபில் தேவ்
- கபூர் குடும்பம் திரைப்படத்துறை
- சுனில் மித்தல்
- குல்ஷன் குமார்
- தேவ் ஆனந்த்
- ராஜேஷ் கன்னா
- சஞ்சய் தத்
- சுனில் தத்
- காஜல் அகர்வால்
# பஞ்சாபி இந்துக்கள்

## இதனையும் காண்க

- பஞ்சாப் பகுதி
# ஈர் ராஞ்சா

**ஈர் ராஞ்சா** (*Heer Ranjha*) பஞ்சாப் பகுதியில் (தற்போது பாக்கித்தானில் உள்ள பகுதி) மிகவும் அறியப்பட்ட சோகத்தில் முடியும் காதல் கதை ஆகும்.  
இந்தக் கதை செல்வமிக்க, உயர்ந்த குடும்பத்து ஈர் என்ற அழகான சிற்றூரைச் பெண்ணிற்கும் ராஞ்சா என்ற பண்ணை இளைஞருக்கும் இடையே எழுந்த காதலைக் குறித்தது. ஈரின் தந்தையின் பண்ணையில் ராஞ்சா எருமைகளை மேய்த்து வந்தான். இருவருக்குமிடையே துளிர்த்த காதலை ஈரின் பெற்றோர்கள் ஏற்கவில்லை. ஈரைக் கட்டாயமாக ஒரு பணக்கார இளைஞருக்கு திருமணம் செய்விக்கின்றனர். இதனால் மனமுடைந்த ராஞ்சா துறவியாகின்றான். பின்னர் ஈராவைச் சந்திக்க முயன்றும் இயலாமல் இறுதியில் இருவரும் மனமுடைந்து இறக்கின்றனர்.  
இந்தக் கதையை பல்வேறு காலகட்டங்களில் பல்வேறு ஆசிரியர்கள் எழுதியுள்ளனர். இவற்றில் மிகச் சிறப்பாகக் கருதப்படுவது 1761ஆம் ஆண்டில் வாரிசு ஷா எழுதிய *ஈர்* என்பதாகும். பஞ்சாபி மொழியிலும் உருது மொழியிலும் சில திரைப்படங்கள் எடுக்கப்பட்டுள்ளன.  
இந்தக் கதை இன்றும் பாக்கித்தானில் மிகவும் புகழ்பெற்றுள்ளது. காதல் வயப்பட்ட பல இளைஞர்களும் இளமங்கையரும் இன்னமும் இத்தகையத் தடைகளை எதிர்கொள்கின்றனர். சிலர் இந்தக் கதையின் நாயக, நாயகி உண்மையில் வாழ்ந்திருந்ததாக நம்புகின்றனர். இருவரும் இறந்தபோது ஒன்றாக பாக்கித்தானிய பஞ்சாபில் உள்ள ஜங் என்றவிடத்தில் புதைக்கப்பட்டதாக கூறுகின்றனர். ஆனால் இதற்கு மெய்ச்சான்றுகள் எதுவும் இல்லை.
# குருதாசு மாண்

**குருதாசு மாண்** (*Gurdas Maan*, ; பிறப்பு: சனவரி 4, 1957 ) இந்திய பாடகரும் பாடலாசிரியரும் நடிகருமாவார். பஞ்சாபி இசை உலகின் மிகவும் குறிப்பிடத்தக்கவர்களில் ஒருவராக குருதாசு மாண் உள்ளார். இந்திய பாஞ்சாப் மாநிலத்தில் கிதர்பாகா என்ற சிற்றூரில் பிறந்த மாண், 1980இல் வெளியான "தில் டா மாம்லா ஹை" என்ற பாடல் மூலம் தேசிய அளவில் அறியப்பட்டார். 34க்கும் கூடுதலாக இசைத்தொகுப்புக்களைப் பதிப்பித்தும் 305 பாடல்களை எழுதியும் உள்ளார். 2013இல் தனது விசிறிகளுடன் தொடர்புடன் இருக்க தனக்கென யூடியூப் வரிசையொன்றை உருவாக்கிக் கொண்டுள்ளார்; இதில் ஒளித வலைப்பதிவுகள், பழைய மற்றும் புதிய இசை ஒளிதங்களை தரவேற்றுகின்றார்.
# வேட்டைத்துப்பாக்கி

வீரர் *பெனேலி எம்4* சுடுதுப்பாக்கியால் பயிற்சியின்போது சுடுகிறார். சீபூத்தீ, திசம்பர் 23, 2006.]]  
**வேட்டைத்துப்பாக்கி** அல்லது **சுடுதுப்பாக்கி** (*shotgun*; ஆங்கிலத்தில் *சிதறுத் துப்பாக்கி* என்ற பொருளிலும் அழைக்கப்படுகிறது) என்பது குண்டுகள் வெளிப்படுத்தும் ஆற்றலைத் தாங்க தோளில் வைத்துச் சுடப்படும் ஒரு சுடுகலன் ஆகும். இது பல அளவுகளிலும், பல குழல் விட்டங்களிலும், பல பொறிமுறைகளிலும் உருவாக்கப்படுகின்றது.
# வேட்டைத்துப்பாக்கி

## வடிவமைப்பும் பாவனையும்

கைத்துப்பாக்கிகளுடன் ஒப்பிடுகையில் இது பெரியதும் பாரியதும் ஆகும். அத்துடன் சில சிறப்புக்களை இது கொண்டுள்ளது:
- இவை பொதுவாக ஆற்றல் மிக்கவை.
- பல இலக்குகளை விரைவாக குறி வைக்க முடியும்.
- விலை குறைவானவை.
- சுவர்களைத் துளைக்காததால், சனநடமாட்டமுள்ள பகுதிகளில் சுட ஏற்றவை.
# வேட்டைத்துப்பாக்கி

## மேலும் பார்க்க

- குண்டுபொதி
# பெங்களூர் சென்னை விரைவுச் சாலை

**பெங்களூர் சென்னை விரைவுச் சாலை** (The **Bangalore-Chennai Expressway** ) என்பது பெங்களூர் (கர்நாடகம்) மற்றும் சென்னை (தமிழ்நாடு) இடையில் அமைக்க திட்டமிடப்பட்டுள்ள விரைவுச்சாலை ஆகும். இது ஆறுவழிப்பாதையாகவும், ஒசகோட்டா முதல் திருப்பெரும்புதூர்வரை 240 கி.மீ நீளம் கொண்டதாகவும் இருக்கும். இந்தச் சாலையில் வாகனங்கள் மணிக்கு 120 கி.மீ வரை செல்லலாம்.  
இந்த சாலை இந்திய விரைவுவழி எண் 7 (NE-7) என்று வகைப்படுத்தப்பட்டுள்ளது. நவம்பர் 2024 நிலவரப்படி மொத்த பணிகளில் 65% நிறைவு பெற்றுள்ளது. அதேபோல், கர்நாடக மாநிலத்தில் இந்த சாலைக்கான பணிகள் முடிவடைந்துள்ளது.  
2025 ஆம் ஆண்டு ஆகஸ்ட் மாதம் இந்த சாலை முழுமையாக பயன்பாட்டுக்கு வரும் என்று எதிர்பார்க்கப்படுகிறது
# பெங்களூர் சென்னை விரைவுச் சாலை

## பயன்கள்

பல தொழில்துறை மையங்களின் அடுத்த திட்டங்களை பானவாரத்தை ஒட்டியுள்ள பகுதிகளில் துவக்க திட்டமிடப்பட்டுள்ளது. ஏற்கனவே ஒரு டிவிஎஸ் பிரேக் உற்பத்தி அலகு துவக்கப்பட்டுள்ளது. மஹிந்திரா, பஜாஜ், மற்றும் நிசான் குழுக்கள் அந்த பகுதியில் புதிய உற்பத்தி மையங்களை தொடங்க திட்டமிட்டுள்ளன.